རང་ཉིད་ཀྱི་རི་མོ་འབྲི་རྩལ་སྔར་ལས་ལེགས་སུ་གཏོང་ཆེད་ཚེ་རིང་དབང་འདུས་ཀྱིས་ད་དུང་དབུ་ཆེན་བཀྲ་ཤིས་ཚེ་རིང་དང་།དབུ་ཆེན་རིག་འཛིན་དཔལ་འབྱོར།དབུ་ཆེན་འཕྲིན་ལས་ཆོས་འཕེལ་སོགས་རི་མོའི་དགེ་རྒན་གཞན་དག་བསྟེན།དགེ་རྒན་མི་འདྲ་བ་ནས་རིག་གཞུང་ཤེས་བྱ་དང་རྩལ་ནུས་མི་འདྲ་བ་སྦྱངས་པ་དང་ཆབས་ཅིག་རྒན་རབས་ཀྱི་ཉམས་མྱོང་ཕྱོགས་སྡོམ་ཡང་བྱས།ལག་རྩལ་བྱང་ཆུབ་པོ་དང་ཉམས་མྱོང་ཕུན་སུམ་ཚོགས་སུ་ཕྱིན་པ་དང་སྦྲགས་ཚེ་རིང་དབང་འདུས་ཀྱིས་སེ་ར་དགོན་དང་།བཀྲ་ལྷུན་དགོན།བསམ་ཡས་དགོན།ས་སྐྱ་དགོན།ཞབས་བརྟན་དགོན་སོགས་དགོན་པ་མང་པོའི་ལྡེབས་རིས་ཉམས་གསོའི་ལས་ལ་ཞུགས་པས།སྨན་ཐང་ལུགས་ཀྱི་རྒྱུན་གཏན་གྱི་རི་མོའི་གཞུང་ལུགས་དང་རྩལ་ནུས་སྣ་ཚོགས་རིམ་བཞིན་ཁོང་དུ་ཆུད།